Diari Oficial de la Generalitat Valenciana


Sumari del DOGV 5315, del 01-08-2006 (2006/8266)

Notificació a Luis Nicolás Galisteo Chico de la sentència dictada en el juí de divorci contenciós número 1.337/2005.
--------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8266


Organisme emissor
:   Jutjat de Primera Instància Número 8 de València

Tipus de document
:   Edicte

Notificació a Luis Nicolás Galisteo Chico de la sentència dictada en el juí de divorci contenciós número 1.337/2005. [2006/Q8266]  
Procediment: divorci contenciós 1.337/2005  
Juí: divorci contenciós 1.337/2005  
Part demandant: María Mercedes Martínez Martínez  
Part demandada: Luis Nicolás Galisteo Chico  
En el juí a què es fa referència s'ha dictat la resolució el text de la qual, literalment, diu així:  
«Decisió  
Que amb l'estimació de la demanda plantejada per María Mercedes Martínez Martínez, representada pel procurador Juan Francisco Fernández Reina, contra Luis Nicolás Galisteo Chico, declarat en rebel·lia, declare dissolt, per causa de divorci, el matrimoni contret pels esmentats cònjuges, amb tots els efectes legals, i acorde l'adopció de les següents mesures complementàries:  
1. L'atribució de la guarda i custòdia de la filla menor del matrimoni, Carla, a sa mare, però exercint conjuntament ambdós progenitors la pàtria potestat sobre la menor.  
2. Com a règim de visites per a Luis Nicolás Galisteo Chico, este podrà estar en companyia de sa filla menor d'edat en la forma que concerte amb la demandant i amb el consentiment de la menor, i en la conjuntura del desacord, la tindrà els caps de setmana alterns, des de les 20.00 hores del divendres fins a les 20.00 hores del diumenge, i s'uniran els ponts corresponents, juntament amb la meitat de les vacances d'estiu, Nadal i Setmana Santa. El còmput de vacances es dividirà en dos períodes, la primera meitat la passarà amb un progenitor i la segona amb l'altre. El pare elegirà els anys parells i la mare els senars.  
3. Luis Nicolás Galisteo Chico contribuirà com a prestació per aliments per la filla del matrimoni, pagant a la senyora Martínez, per mesos anticipats i dins dels cinc primers dies de cada mes, la quantitat mensual de cent seixanta euros. Esta suma pecuniària s'actualitzarà anualment segons la variació que experimente en relació amb l'índex de preus al consum, juntament amb la meitat de les despeses extraordinàries de la filla comuna.  
Tot això sense fer una especial condemna en les costes d'este procediment.  
I una vegada ferma esta resolució, remeteu-ne un testimoniatge al registre civil on figure inscrit el matrimoni, a fi que s'anote al marge.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà al llibre corresponent, se'n portarà un testimoniatge a les actuacions originals, i es notificarà a les parts, i feu-los saber que contra esta sentència podran preparar en este jutjat un recurs d'apel·lació, dins dels cinc dies següents a la notificació. Cosa que pronuncie, mane i firme».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de la sentència al demandat i en el Diari Oficial de la Generalitat.  
València, 16 de juny de 2006.. El secretari judicial: Rafael Roselló Sobrevela.